पू.ऐ. ४.३३.७ (४३३)માં મને પણ લાગે છે કે એ કોઈ ભૌગોલિક અથવા ખગોલીય ઘટના છે. રુદ્ર અને શિવ ક્યારે એકરૂપ થયા? ઋગ્વેદમાં રુદ્ર દેવોના વૈદ્ય છે. તે પછી રુદ્ર શબ્દ ‘ભયાનક ક્રોધિત’ એવા અર્થમાં પ્રચલિત થયો. શિવની કલ્પના આર્ય રૂપ છે કે એ પાછળથી સ્વીકૃત બન્યા? કારણ કે શિવ પર્વતવાસી છે. એમના સહચરો પણ વનવાસી અથવા પર્વતવાસી છે. વેદ અને ઉપનિષદ પછી વિકસેલી કલ્પનાઓમાં આપણા દેવો સુંદર મુખવાળા, ગૃહસ્થ્મ શહેરી, આધુનિક, સૌમ્ય છે. શિવનું રૂપ એનાથી તદ્દન જુદું છે. દક્ષપુત્રી સતી એમને જોતાં જ ડરી ગઈ હતી અને દક્ષ પ્રજાપિતાને પણ જમાઈ પસંદ નહોતો આવતો, તે ત્યાંસુધી કે યજ્ઞમાં આમંત્રણ પણ ન આપ્યું. એટલે જ કદાચ એમને ‘રુદ્ર’ નામ સાથે જોડી દેવાયા. પરિણામે રુદ્ર એટલે વૈદ્ય એ અર્થ પણ બદલી ગયો.